કહેવાય છે કે મિસ્ટર ઇન્ડિયા ફિલ્મ સમયે બોની કપૂર તેમના નજીક આવ્યા અને બંને વચ્ચે પ્રેમ પાંગર્યો. તે સમયે શ્રીદેવી બોલિવૂડના સૌથી મોંઘી અભિનેત્રીમાંથી એક હતાં. તેમના લોહીમાં એક્ટિંગ હતી. માટે ક્યારેય સેડ સિન માટે આંખમાં ગ્લિસરીન લગાવાની જરૃર શ્રીને નથી પડી. અભિનેત્રીની આવી અદાકારી ક્યારેય જોવા મળી નથી અને હવે તો જોવા પણ નહીં મળે. આજે તો કરોડોની ફી અભિનેત્રીઓ ફિલ્મો માટે લે છે, પરંતુ ઘણાને ખબર નહીં હોય કે શ્રીદેવી પ્રથમ અભિનેત્રી હતાં જેમને એક કરોડ રૃપિયામાં ફિલ્મ માટે સાઇન કરવામાં આવ્યાં હતાં.